Andreas Nygaard (politiker)

Andreas Olsen Nygaard (1878–1963) var en norsk industriarbeider og politiker (Ap).

Han var sønn av en sølvverksarbeider, og ble den ene av to studenter i det første kullet som fullførte Kongsberg tekniske aftenskole i 1896/1897. Nygaard begynte å arbeide ved Kongsberg Våpenfabrikk i 16-årsalderen, og avanserte til arbeidsformann samme sted i 1921.

Nygaard hadde en rekke tillitsverv i arbeiderbevegelsen. Han var innvalgt på Stortinget fra kjøpstedene Drammen, Hønefoss og Kongsberg 1928–1930 og 1934–1945. I perioden 1931–1933 var han 1. vararepresentant, og møtte i lengre perioer for Torgeir Vraa. Nygaard hadde mesteparten av sitt virke i Stortingets skog- og vassdragskomite, men kom inn som forsterkning i Stortingets finans- og tollkomité ved et par anledninger. Han satt også som ordfører i Kongsberg kommune fra juli til desember 1945. Av andre offentlige verv kan nevnes styreformann ved Kongsberg sykehus og Buskerud skolehjem.

Nygaard ble tildelt Medaljen for fortjeneste av Kongsberg by i 1955. Andreas Nygaards vei på Kongsberg ble oppkalt etter ham i 1973.

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for kjøpstedene i Buskerud
Kategori:Stortingsrepresentanter 1928–1930
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ordførere i Kongsberg
Kategori:Ap-ordførere i Buskerud
Kategori:Personer fra Kongsberg kommune